चुनाव 2019: अमित शाह के रोड शो में हिंसा के बाद ममता बनर्जी ने फेसबुक और ट्विटर पर बदली DP, जानें वजह  
ममता बनर्जी ने बदली फेसबुक और ट्विटर की डीपी
ईश्वरचंद विद्यासागर की मूर्ति तोड़े जाने के बाद उठाया कदम
असम के तिनसुकिया में हुई हिंसा के विरोध में ब्लैक की थी डीपी
हालांकि यह पहली बार नहीं है जब ममता बनर्जी ने विरोध स्वरूप सोशल मीडिया पर अपनी डीपी बदली हो. इससे पहले भी वह कई बार ऐसा कर चुकी हैं. असम के तिनसुकिया में हुई हिंसा के विरोध में ममता ने अपनी डीपी ब्लैक कर ली थी. तृणमूल के बाकी नेताओं ने भी ऐसा किया था.  टीएमसी ने अपने नेताओं से अपील की थी कि इस घटना के विरोध में सभी नेता अपने फेसबुक और ट्विटर की डीपी ब्लैक कर दें.
गौरतलब है कि कोलकाता में अमित शाह के रोड शो के दौरान भाजपा और तृणमूल कांग्रेस समर्थकों के बीच हिंसक झड़पें हुईं थी. हालांकि शाह को किसी तरह की चोट नहीं आई थी और पुलिस उन्हें सुरक्षित स्थान पर ले गई थी. हिंसा तब भड़क उठी थी जब विद्यासागर कॉलेज के भीतर से टीएमसी के कथित समर्थकों ने उनके काफिले पर पथराव किया, जिससे दोनों पार्टियों के समर्थकों के बीच झड़पें हुईं. गुस्साए बीजेपी समर्थकों ने भी उसी तरह प्रतिक्रिया दी और कॉलेज के प्रवेशद्वार के बाहर टीएमसी प्रतिद्वंद्वियों के साथ मारपीट करते नजर आए. इस घटना के बाद ममता बनर्जी और बीजेपी के बीच आरोप-प्रत्यारोप भी शुरू हो गया.